b'\n_START_ARTICLE_\nPHARE Twinning\n_START_PARAGRAPH_\nPhare Twinning projekti so dr\xc5\xbeavni medinstitucionalni projekti, ki jih v obliki nepovratne finan\xc4\x8dne pomo\xc4\x8di sponzorira Evropska komisija. Namen projektov je pomo\xc4\x8d pri izgradnji institucij ter pravnega reda, ki je v skladu z evropskimi standardi. Navadno potekajo med tremi dr\xc5\xbeavami, od katerih sta dve dr\xc5\xbeavi starej\xc5\xa1i \xc4\x8dlanici Evropske unije (imenovani senior partner in junior partner) ter dr\xc5\xbeava prejemnica pomo\xc4\x8di (mlaj\xc5\xa1a dr\xc5\xbeava \xc4\x8dlanica EU oz. dr\xc5\xbeava predpristopnica). Pri izvedbi projektov ter usposabljanju sodelujejo dr\xc5\xbeavni uradniki in drugi strokovnjaki iz vseh treh dr\xc5\xbeav. Koordinator projekta se imenuje predpristopni svetovalec oz. reziden\xc4\x8dni twinning svetovalec in navadno prihaja iz dr\xc5\xbeave, ki vodi projekt (senior partner).'